

**REPUBLIKA HRVATSKA**

**ŠIBENSKO-KNINSKA ŽUPANIJA**

**G R A D Š I B E N I K**  
 **Služba Tajništva Grada**



**Povjerenstvo za provedbu oglasnog postupka**

KLASA: 112-02/25-01/06

URBROJ: 2182-1-02/1-25-3

Šibenik, 24. lipnja 2025.

**OBAVIJESTI**

**u svezi provedbe oglas za prijam u službu**

**referenta za pisarnicu i opće poslove**

Grad Šibenik - pročelnik Službe Tajništva Grada - Tajnik Grada Šibenika raspisao je oglas za prijam u službu referenta za pisarnicu i opće poslove.

**Oglas je objavljen na oglasnoj ploči te web stranicama Zavoda za zapošljavanje, Područne službe Šibenik, dana 24. lipnja 2025. godine.**

Prijave na oglas podnose se u roku od 8 dana od dana objave oglasa.  
Informacije o oglasu mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18, 112/19 i 17/25) i raspisanog oglasa od 24. lipnja 2025. godine, Grad Šibenik obavještava kandidate:

**I. PODACI O PLAĆI**

**Referent za pisarnicu i opće poslove**

Osnovnu bruto plaću radnog mjesta referent za pisarnicu i opće poslove sačinjava umnožak koeficijenta radnog mjesta (1,71) i osnovice koja iznosi 821 euro. Za svaku godinu radnog staža plaća se uvećava za 0,5%.

**II. OPIS POSLOVA**

**Referent za pisarnicu i opće poslove**

Obavlja administrativne poslove u pisarnici Grada, pruža pomoć u arhiviranju predmeta, obavlja određene kadrovske i opće poslove, administrativne poslove za potrebe Tajništva. Obavlja druge srodne poslove po nalogu pročelnika Tajništva, pomoćnika pročelnika i voditelja Odjeljka.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na oglas.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

- Statut Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05, 109/07,

125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak, 123/17,

98/19 i 144/20)

- Uredba o uredskom poslovanju (NN 75/21)

**PREDSJEDNICA POVJERENSTVA**

**Mirjana Skroza**